TIGER ดีดบวก 3% ยืนเหนือ IPO อีกครั้ง หลังประกาศคว้างานก่อสร้างโรงแรมในภูเก็ต 160.31 ลบ.
TIGER ดีดบวก 3% ยืนเหนือ IPO อีกครั้ง หลังประกาศคว้างานก่อสร้างโรงแรมในภูเก็ต 160.31 ลบ. โดยล่าสุด ณ เวลา 10.04 น. อยู่ที่ระดับ 3.68 บาท บวก 0.10 บาท หรือ 2.76% สูงสุดที่ระดับ 3.70 บาท ต่ำสุดที่ระดับ 3.64 บาท มูลค่าการซื้อขาย 5.93 ล้านบาท
6 พ.ย. 2561

ผู้สื่อข่าวรายงานว่า ราคาหุ้น บริษัท ไทย อิงเกอร์ โฮลดิ้ง จำกัด (มหาชน) หรือ TIGER ณ เวลา 10.04 น. อยู่ที่ระดับ 3.68 บาท บวก 0.10 บาท หรือ 2.76% สูงสุดที่ระดับ 3.70 บาท ต่ำสุดที่ระดับ 3.64 บาท มูลค่าการซื้อขาย 5.93 ล้านบาท

โดยราคาหุ้น TIGER ปรับตัวเพิ่มขึ้นแรงวันนี้จนยืนเหนือราคา IPO ที่ระดับ 3.65 บาท หลังปรับตัวลดลงยาว 6 วันติด นับตั้งแต่ราคาหุ้นปิดที่ระดับ 3.70 บาท เมื่อวันที่ 26 ต.ค. 61 หลังมีการรายงานข่าวคว้างานก่อสร้างใหม่จำนวน 1 โครงการ ภายใต้ชื่อโครงการ V-Villas, Phuket มูลค่าโครงการ 160.31 ล้านบาท (ไม่รวมภาษีมูลค่าเพิ่ม) จากบริษัท วิชญะ ภูเก็ต จำกัด
ตามการรายงานข่าวก่อนหน้านี้ : จับตา TIGER ราคาดีดบวกหลังร่วงยาว 6 วันติด รับข่าวดีคว้างานก่อสร้างโรงแรมในภูเก็ต 160 ลบ. 